Lav et referat af nedenstående tekst:

Tekst:
Hver uge omlades flere hundrede tusinde tons russisk olie fra store olietankere 10-15 kilometer ud fra Frederikshavn. Olie som i følge Greenpeace er med til at finansiere Putins russiske krigsmaskine. Torsdag formiddag skulle endnu en af de såkaldte ship-to ship operationer have fundet sted. Her var det planlagt, at 100.000 tons olie fra et tankskibe skulle lastes til en supertanker med plads til tre gange så meget olie, men aktivister fra Greenpeace blokerer for det. En af dem er russiske Olga Lupilina. - Jeg bor nu i EU, hvor vi har frihed til at protestere, og det er et privilegie, som vi har, og jeg vil bruge det privilege til at demonstrere i solidaritet med dem som lider i Ukraine og som desperat har brug for fred, siger Olga Lupilina. Kræver stop for russisk olie Den græske olietanker Seaoath var klar til at laste 100.000 tons olie, da Olga Lupilina og de andre aktivister fra Greenpeace slog til torsdag formiddag kl. 11. 3 gummibåde og 3 kajakker blokerede for, at de to store tankskibe kunne komme så tæt på hinanden, at olieomladning mellem dem var muligt. - Vi er nødt til at stoppe brugen af fossile brændstoffer fra Rusland. Vi kan ikke have det her, og det skal politikerne stoppe, siger hun. Trods omfattende vestlige sanktioner mod Rusland og russiske interesser, så strømmer der fortsat millarder ind i den russiske krigskasse fra salg af olie og gas. Ifølge Greenpeace er over 300 olie- og gastankere sejlet ud fra russiske havne med olie og gas siden krigen brød ud. Ofte er det nødvendigt at omlaste olie til et større tankskib ude på havet, og her spiller farvandet ud for Frederikshavn en vigtig rolle. - Vi er her med et budskab om fred, og for at man som første step kan stoppe for russiske olie og gas, siger Olga Lupilina. Olga vil fortsætte blokaden Olga og de 10 andre aktivister fra Greenpeace har siden torsdag formiddag holdt de to tankskibe fra at omlaste den russiske olie, og de har planer om at blive på vandet hele natten, så olieomladningen ikke kan finde sted. For den russiske kvinde er det vigtigt, at hun har mulighed for at vise sin utilfredshed med Putins krig mod Ukraine. Noget hendes landsmænd ikke har mulighed for i Rusland, da det vil medføre fængselsstraffe. - Mange russere vil protestere mod krigen, men det er ikke muligt. Derfor føler jeg et ansvar som russer ved at protestere mod krigen, siger hun. Greenpeace-aktivisterne har torsdag eftermiddag malet deres budskab om, at olie finansierer krig på den 300 meter lange indonesiske supertanker Pertamina Prime.

Referat:
Efter at have rejst 26 timer i tog sejlede Olga Lupilina torsdag formiddag ud Rønner Havnen i Frederikshavn i en gummibåd for at aktionere mod omladning af russiske olie i Kattegat ud for Frederikshavn.